Ego Odo dux Burgundie, notum facio presentibus et futuris, me de assensu et voluntate Majoris communie Divionis, et omnium juratorum ejusdem communie, instituisse, quod quicumque in villa Divionis aliquam possessionem, pacifice, et absque reclamatione, per annum et diem possiderit, eam ex tunc in antea pacifice possideat; nisi qui reclamaverit probet se extra patriam fuisse, vel talem se ipsum fuisse, quod reclamare non potuit. Sciendum etiam, quod gageria non est tenatura. Quod ut ratum habeatur, presentem cartam sigillo meo confirmavi. Actum est hoc anno Domini millesimo ducentesimo sexto decimo.